
Laboral 


La marxa va ser il·legalitzada per 

LA POLICIA HORES ABANS d’|NICIAR-SE 

Enfrontaments 
i càrregues a 
la manifestació 
de Màlaga pel 
subsidi agrari 

Màlaga/Andalusia.- Aprofitant la presència 
d’Aznar a la ciutat en motiu deia Cimera his - 
pano-francesa, els sindicats majoritaris 
(CCOO, UGT i SOC) havien convocat una 
manifestació per la restitució del subsidi 
agrari, el PER, l’únic dels punts al que el gov - 
ern no ha acceptat retocar de tot el seu pla 
de reestructuració dels subsidis d’atur. La 
manifestació havia estat il·legalitzada el dia 
abans però es va fer igualment, i degut a la 
forta presència policial i la retenció de 70 
dels 100 autobusos que havien d’acudir a la 
marxa, va adquirir poc a poc un caire reivin - 
dicatiu pels drets de manifestació. Davant la 
pressió policial sobre les 6000 persones 
reunides, van començar a haver-hi petits al¬ 
darulls entre el cap de la marxa i el cordó 
policial i alguns grups van optar per seguir 
per carrers paral·lels. Els conflictes van se¬ 
guir i els ànims estaven tensos. La gent con - 
tinuava avançant i la policia es va controlar 
ja que liders sindicals i del IU pretenien dia - 
logar amb els agents per evitar càrregues 
fortes. Van acudir càmeres de TVE que més 
tard no van emetre imatges ni comentaris 
dels successos. Al cap d’unes hores van co - 
mençar els enfrontaments i els antiavalots 
van carregar, deixant més tard arribar al final 
de la marxa als manifestants. Izquierda Uni - 
da, que també va acudir a la manifestació, 
ha denunciat els fets i el SOC anuncia noves 
vagues al camp. Contra-lnfos 3/12/02 


Setmana del 4 al 10 de desembre de 2002 


Criminalització 


Alliberats 

els empresonats en l’operació 
contra els “Disobedienti” d’Itàlia 

La gran operació policial contra els membres de la xarxa dels Diso 
bedienti a Itàlia ha acabat amb el seu alliberament. Després d’haver 
ingressat a la presó durant dues setmanes, les 18 persones que encara 
eren recloses als centres penitenciaris de la regió de la Calàbria han 
quedat en llibertat amb càrrecs i a l’espera de judici. 

Cosenza/Itàlia.- Després de la trobada del al llarg de tota la geografia italiana. 

Fòrum Social de Florència, el govern de Ber - Recordem que el mateix dia de les deten- 
lusconi tenia preparada una venjança contra cions tingueren lloc concentracions de cen- 
la xarxa dels Disobedienti, un dels col·lectius tenars i milers de persones a més d’una tren - 
organitzadors de les marxes dels Tutti tena de ciutats. Es varen realitzar marxes a 
Bianchi i de les campanyes contra la presèn - les presons on eren tancats, i també una 
cia de l’OTAN a Itàlia, tant pel que fa a les gran manifestació a la ciutat de Cosenza (on 
bases com per les trobades dels seus caps. hi ha una població de 60.000 persones) on 
La “Vendetta”, tal i com se l’ha qualificat en hi participaren més de 100.000 persones 
amplis sectors de l’opinió pública italiana va vingudes de tota Itàlia. Tot el muntatge ju - 
afectar 42 persones, de les quals una vinte- rídico-policial s’havia legitimat amb la nova 
na van anar a la presó preventiva. Dues llei 270-bis del codi penal italià que consid- 
d’elles van ser alliberades la setmana passa- era delictes la difusió de pensaments i ac- 
da, i finalment aquest matí (3 de desembre) cions que contradiguin l’ordre econòmic i 
s’ha dictat l’auto de llibertat per a tots ells i polític establert i instaurat pel règim auto- 
elles. La resolució judicial arriba després cràtic del totpoderós Berlusconi. 
d’una amplíssima mobilització de denuncia Contra-lnfos 3/12/02 


Alliberats els 5 empresonats el 24-N a Madrid 

La manifestació acabava amb 9 detinguts, quatre d’ells menors. 


Els maiors d’edat són alliberats després de tres dies tancats. 


Madrid.- Poques hores després del final de la manifestació antifeixista del 24N a Madrid, 
la Coordinadora Antifascista de Madrid confirmava que hi havia hagut 9 detinguts, quatre 
menors i cinc majors d’edat. Els menors van ser alliberats la mateixa nit però els cinc 
majors van ingresar en presó provisional sota els càrrecs d’atemtat i desordre públic. 
Aquest fet va encendre els ànims per la desproporció en l’actuació judicial i es va convo - 
car una concentració pel dia 30 a Madrid. Finalment, però, aquest convocatòria va ser anu - 
lada perquè el dia 28, quatre dies després, van ser posats an llibertat amb càrrecs. Tot i així 
sembla ser que la Subdelegació del Govern ja la havia prohibit. Contra-lnfos 3/12/02 













Ecologia 


Okupació 


El panorama està molt «cru» per la costa Galega 


‘Un altre petroler amb la 
mateixa càrrega de cru recalarà 
a A Corunya els propers dies’ 


A Coruna/Galiza.- Una companya que està 
fent tasques de neteja, com a voluntària és 
clar, a la costa gallega ens informa de com 
està realment la situació per allí: “Es reben 
trucades de tot el mon per anar a col·laborar 
com a voluntaris i desde la Xunta contesten 
que no fa falta, quan tots els mitjants exis¬ 
tents són particulars. La Xunta encara no ha 
gestionat la recollida dels residus amb cap 
empresa i els cubells que es treuen de la 
platja, es depositen als ports o en racons dels 
«arenals» sense que ningú vingui a buscar-los. 
La gent, encara que per la TV es vegui el con - 
trari, en molts casos està netejant sense mas - 
caretes ni guants. Algunes associacions que, 
pel seu compte esclar, han analitzat el com¬ 
bustible informen que pot ser cancerigen per 
inhalació, degut als gassos que desprèn i pel 
seu gran contingut en sofre. Es moren dot¬ 
zenes d’ocells cada dia a les platges perque el 
centre de recuperació de fauna no dona a 
l’abast, mentre que els de protecció civil no 
estan a les platges ni cap tècnic ha evaluat la 
situació. La organització Greenpeace ha es¬ 
tatal Ferrol netejant amb els seus propis mit¬ 
jans i la policia els ha fet fora de la platja per - 
què no ho veiessin els mitjans de comunica¬ 
ció. No es netejaran les roques perquè se¬ 
gons la Xunta «ja s’ho emportarà el mar», la 
costa està asfaltada i solidificada com si fos 


una carretera però no es demanarà la decla - 
ració de zona catastròfica perquè segons 
l’executiu no hi ha marea negra. S’està acu¬ 
sant als «perceberos» de que no ajuden, quan 
són ells els que millor es mouen per les ro - 
ques i la veritat es que s’han ofert a netejar 
desde el primer dia, però demanen a la Xun - 
ta que es faci càrrec dels més que possibles 
accidents que es puguin donar durant les tas - 
ques de neteja, tal i com estan les roques 
d’impregnades es necessiten cordes de segu¬ 
retat i arnès de protecció. La Xunta no esfarà 
càrreg de res. La plataforma «Nunca Mais» 
està demant diners per comprar aquest ma - 
terial i posar-se a netejar. Però aqui no acaba 
el tema, la companyia a la que pertany el 
Prestige ha fletat un altre vaixell amb la ma - 
teixa quantitat de càrrega per realitzar l’en¬ 
càrrec que s’ha perdut. El vaixell farà la pro - 
pera setmana el mateix recorregut que el 
Prestige i, recalarà a La Corunya, si ningú li ho 
impedeix. Aquest vaixell va estar retingut 
més d’una setmana en un port europeu i se li 
va impossar una sanció a l’armador per les 
greus deficiencies que presentava, és d’un sol 
casc i porta 26 anys navegant per aquests 
mars ben carregadet de cru. Amb una mica 
de sort la ria de La Corunya, que és l’única 
que s’ha salvat aquest cop, pot estar asfalta - 
da en un parell de setmanes.” 

Una voluntària 3/12/02 


A Barcelona també es va sentir la veu de Galiza 

Els carrers de Santiago s’omplen contra Fraga 

Santiago de Compostela/Galiza.- El diumenge dia 1 ja hi havia convocades diverses manifesta¬ 
cions arreu de l’estat per solidaritzar-se amb la marxa que hi havia al migdia a Santiago. En 
aquesta manifestació, que va aplegar a més de 200.000 persones segons els mitjans oficials, 
es volia demanar la dimissió de Manuel Fraga i denunciar el paper brut i trist de les institu¬ 
cions en tot aquest afer i denunciar el buit legal entorn d'aquestes tragèdies i la rentada gen¬ 
eral de mans. Els mitjans de comunicació parlaven d'una manifestació tranquila, però la veri¬ 
tat és que J.L.Rodríguez Zapatero va ser rebut amb unes càrregues d'ous, aixi com es va tirar 
pintura negre a un Parlament gallec fortament custodiat per la policia, es van fer pintades i 
murals de denúncia. La manifestació va acabar amb un detingut, que a la tarda de diumenge 
era a l’hospital. A Barcelona, aquest diumenge passat, va haver-hi una concentració davant la 
Catedral que va reunir unes 1000 persones. Els i les assistents coberts amb bosses negres de 
plàstic que simulaven el cru vessat al mar, van estar cridant consignes contra el govern del PP 
mentre realitzaven, agafats per les mans i sense perdre l’humor per la catàstrofe ecològica, la 
famosa «ola» aquest cop més negra que mai. Contra-lnfos 3/12/02 


Endarrerida la 
declaració dels 
policies inculpats pel 
desallotjament de la 
Kasa de la Muntanya 

Barcelona.- El passat dijous i divendres 
havien de declarar 5 dels policies inculpats 
en el desallotjament de la Kasa de la Mun - 
tanya el juliol de l’any passat. Arribat el 
dijous, els dos agents que havien de decla - 
rar no van comparèixer i el divendres van 
venir uns agents que no eren els inculpats. 
Aquests errors, que encara no es sap com 
valorar-los, han fet que la jutgessa suspen¬ 
gui les declaracions fins que la Direcció de 
la Policia no faciliti la disponibilitat dels a - 
gents. El proper dia que hi ha d’haver decla - 
racions d’altres agents serà el dia 16 de 
desembre, però encara no es sap si també 
s’haurà de suspendre. Contra-lnfos 3/12/02 

Protesta davant l’hipocresia municipal 


Conclusions de les Jornades d alliberament animal 

Gràcia/Barcelona.- Aquest cap de setmana ha tingut lloc al CSO Les Naus les Jornades 
Estatals per l’Alliberament Animal. Aquestes Jornades han tingut molt d’èxit ja que els 
objectius que el grup organitzador buscaba s’han aconseguit, la nostra intenció era que 
aquest acte no quedés com alguna cosa puntual sinó que les persones que allà s’han reunit 
(després de tres dies d’intensos debats) han tret alguna cosa clara i han trobat punts en 
comú per refermar aquesta lluita. De fet així ha estat i ja s’ha posat gent en marxa per por - 
tar a terme una campanya estatal contra l’experimentació animal i de forma més concreta 
contra la granja de primats que s’esta intentant construir a Camarles (a molt poca distància 
de Tarragona). La gent que estigui interessada amb aquest tema i no ha anat a les jornades 
pot obtenir més informació a: <lesnaus@sindominio.net> Per un altra banda properament hi 
haura un altra trobada a Bilbao i una altre a Saragossa. Les Naus 3/12/02 


Repressió 


la Marxa de Catalunya als tribunals 

Vic/ Osona.- El proper dimecres dia 4 de desembre, a les 9.45 del matí, al jutjat penal de 
Manresa, a la sala de vistes dels jutjats de Vic, s’ha de realitzar un judici contra el butlletí “La 
Marxa de Catalunya” i concretament contra el seu director Joan Turró, a qui s’acusa del 
delicte d’injúries. El butlletí aquest va ser denunciat per la plataforma contra el racisme, pels 
continguts racistes i xenòfobs d’alguns titulars d’aquesta publicació. Llavors el sr.Turró, va 
utilitzar la publicació per publicar muntatges fotogràfics de la cara de l’advocat Francesc 
Arnau amb un cos d’ase, d’un pop...Fins i tot després de ser interposada la querella criminal 
va seguir publicant muntatges fotogràfics d’aquest tipus. Desde la KOKTEL fan una crida a 
assistir a la vista, per manifestar la nostra solidaritat enfront de la prepotència mediàtica 
que s’amaga darrera de la llibertat d’expressió mal entesa. Contra-lnfos + KOKTEL 3/12/02 


Ecologia 


Okupat lantic 
cinema Monmari 
de la vila d'El Prat 

El Prat/Baix Llobregat.- El passat dissabte 
30 de novembre pel matí, una vintena de 
joves van okupar l’antic cinema Monmari al 
número 13 del carrer Martí Pinyol del Prat. 
El mateix dissabte, els okupants van rebre la 
visita de la Policia Nacional, els quals els 
van convidar a abandonar la casa, al que lò - 
gicament la gent s’hi va negar, finalment van 
marxar sense aconseguir identificar a ningú. 
Una estona més tard va apareixer la Guàrdia 
Urbana i un parell d’agents de la policia sec - 
reta. Els joves tenen intenció de convertir 
l’espai en el nou Kasal Okupat al Prat, i ja 
inaguren el K.O.P. aquest dimecres amb un 
sopar popular. El dijous hi ha concert i el 
divendres s’inagura la Kafeta. La propietat 
de l’edifici és de la Caixa i segons diuen, 
tenen un projecte de ferr un Casal d’avis en 
aquest espai. Contra-lnfos 3/12/02 


L'Ajuntament t'ofereix pis? A mi em treu de casa 


Guinardó/Barcelona.- “Ja fa uns dies que 
l’Ajuntament de Barcelona, el Patronat 
Municipal de l’Habitatge i REGESA van tan¬ 
car el concurs d’adjudicació d’habitatges de 
lloguer que ha de “facilitar l’emancipació 
dels joves”a la ciutat. De la hipocresia de les 
dues primeres institucions respecte aquest 
tema no en direm res de nou, pero, desde el 
Guinardó voldríem parlar-vos de REGESA. 
Promoguda pel Consell Comarcal del Bar¬ 
celonès, la seva presidenta és Maite Arqué, 
alcaldessa de Badalona. Aquesta empresa 
pública ja fa uns anys que ve fent de les 
seves: promou la destrucció del centre his¬ 
tòric del barri de bracet d’ Imma Moraleda, 
regidora d’Horta-Guinardó i de Juventut, a 
través de l’expropiació salvatge, per tal de 
tirar endavant el c/Gran del Guinardó. 
Aquest projecte inclou un altre gran vial i la 


construcció al seu voltant d’edificis de 
vivendes en un primer pla i equipaments 
més endavant. També REGESA gestiona l’ex - 
propiació i construcció de vivendes a altres 
barris així com de pàrkings municipals, entre 
ells, sota la Plaça Maragall, on ha exterminat 
els seus arbres centenaris. Aquesta és la 
“sostenibilitat ambiental” de la que parlen 
en els seus edificis. Aquesta empresa ma¬ 
fiosa farà fora de les seves cases (si no ho ha 
fet ja) als veïns de tota la vida a través de 
l’expropiació i a d’altres més nous (o no tan) 
a través dels desallotjaments a la força. I 
d’aquesta manera la benefactora empresa 
ofereix pisos de 70-75 m.al barri de la Sagre - 
ra (a 3’5 milions de pessetes) als propietaris 
expulsats, una patada als llogaters i ame- 
naçes i judicis als habitants de les kases afec - 
tades. En el cas de la casa de Rambla Volart 


74, va pagar a una empresa d’enderrocs per 
fer-los fora sense avisar-los que hi vivia gent, 
provocant l’ensurt d’un dels seus habitants i 
els treballadors que van entrar a la casa (rei - 
vindicada), a cops de mall. A Rambla Volart 
76 ha mostrat la seva vessant més repressora 
denunciat els seus habitants per dos proces¬ 
sos alhora, i d’aquesta manera mentre un jut¬ 
jat de lo civil assenyala el 10 de desembre 
com a data d’execució del desallotjament, 
continua un procés penal contra els matei¬ 
xos habitants. Són dos exemples del que ens 
ve a sobre. Si voleu dir-los que en penseu del 
seu habitatge jove podeu escriure’ls a 
info@regesa.es. Desde un altre barri ago¬ 
nitzant, Salut, Solidaritat i Resistència. Con¬ 
tra el desallotjament, esmorzar popular el 
10 de desembre a les 8:30. davant de la casa." 

Afectats i afectades 19/11/02 


N? compte de Suport a 

Contra-Infos 

2030 - 0163 - 09-3000004892 


tel: 93.442.62.53 


Et POTS SUBSCRIURE AL CONTRA-lNFOS ELECTRÒNIC 
enviant-nos un MAiL a zitzania@sindominio.net 


correu electrònic: 
«zitzania@sindominio.net» 


o entrant a la web: www.sindominio.net/zitzania 
També hi trobaràs el Contra-lnfos en format original 
.El rebràs tots els dimarts al vespre.. 


Accions al golf i 
xalets de Vilalba 

Cardedeu/Vallès Oriental.- Aquest dissabte 
30 de novembre la Plataforma contra el golf 
va fer una acció en contra de l’inici dels mo - 
viments de terres que es duen a terme a la 
finca de Vilalba, a la Roca del Vallès. Les 
obres es van iniciar la setmana passada amb 
la col·locació d’una vergonyosa tanca me¬ 
tàl·lica, al llarg del carrer Serreta, ja va tenir 
resposta per part d’aquesta plataforma el 
passar cap de setmana amb la plantada de 
124 creus. Aquest cop van respondre al 
moviment de terres amb la formació de dos 
grans NO! dins la finca en obres. Unatrente - 
na de persones van participar en aquesta 
acció, que utilitzant els combustibles i anti- 
congelants de les màquines de les obres, 
van calar-li foc a un dels punts d’exclamació 
del NO que aproximadament faria uns 50m. 
Fa tres caps de setmana el denominat Front 
de Resistència Ecologista (FRE) va desplegar 
14 pancartes simultàniament a les 14 grues 
que actualment estan treballant a la vila de 
Cardedeu. Plataforma contra el golf + 
Contra-lnfos 3/12/02 










Antimilitarisme 


Repressió 


Anticapitalisme 


Terrassa ja va sortir al carrer vers l’explotació empresarial 10 dies abans 

Més de mig miler de persones 
surten al carrer a Terrassa contra 
la guerra i la globalització capitalista 


Terrassa/ Vallès Occidental.- El passat diss¬ 
abte 30 de novembre més de 500 persones 
es van manifestar a Terrassa contra la guerra 
i la globalització capitalista. La manifestació 
va trascórrer sense incidents i va comptar 
amb la presencia d’un públic molt het- 
erogènic. Durant el recorregut un escamot 
format per nou pacifistes va penjar una pan - 
carta contra la guerra a la seu del PP a 
Terrassa on es podia llegir: «La vostra guerra: 
la nostra misèria i mort». Al final de la man - 
ifestació el professor universitari i membre 


de Justícia i Pau Arcadi Oliveres va fer un 
parlament final on criticava els mitjans de 
comunicació per mantenir-nos enganyats i 
va exigir a l’executiu espanyol que deixi de 
vendre armes als 85 països dels «tercer 
mon». Després d’aquesta intervenció es va 
llegir el manifest de la protesta on s’explica - 
va a la ciutadania els veritables motius de la 
guerra, que no son altres que consolidar i 
profundir el control del món per part de 
molt pocs i amb interessos mesquins regits 
únicament pels diners. 


Actes del 'Sopar del Pobre 

Terrassa.- Fa ja unes setmanes, dimecres 13 de novembre, va haver-hi una altra mani - 
festació aTerrassa que va reunir més o menys a unes 500 persones al Parc dels Catalans 
amb una consigna ben clara: «Aznar, Pujol i CECOT ni a Terrassa ni enlloc». La protesta 
venia a reflectir la arbitrarietat i elitisme de les decisions econòmiques, polítiques i socials 
que tant afecten el gruix de la població i que són fetes des d’un punt de vista capitalista, 
espanyolista i no pas social i plural. Un cordó policial d’antidisturbis esperava, una can - 
tonada més a vall de jutjats i es va decidir desconvocar la manifestació i convidar als i les 
assitents a un altre acte convocat «el sopar del pobre» que es realitzava al carrer de les 
lletres. Les peripècies per poder arribar a aquest destí foren moltes ja que la policia obsta - 
culitzava el pas, buscant l’enfrontament cos a cos. No hi va haver-hi incidents, tret d’ac - 
cions directes contra immobiliàries, bancs i caixes del centre de la ciutat, segons un tes - 
timoni una persona fou identificada hores després d’acabar el sopar. 

Contra-lnfos 3/12/02 


Fonts judicials al·legen la saturació de feina 

QUE ES VIU ALS JUTJATS GIRONINS PELS JUDICIS DE LA 
BARCA DE BANYOLES I DE LA FARMACÈUTICA DOLOT 

El judici contra 2 nois 
de Blanes es suspèn 
per tercer cop 

Blanes/La Selva.- Dos joves de Blanes, s'enfronten a una petició de 4 anys 
de presó i a pagar una multa de més d'un milió de pessetes. El cas es remu - 
nta al 1998, dins d'un fort clima de repressió que es vivia a la població de 
Blanes. Joves d'aquest municipi, venien rebent detencions indiscriminades, 
pallisses i tortures per part de la policia local. En un moment donat, algú va 
decidir, fart de tanta repressió atacar la comisaria de Blanes, tirant dos còc - 
tels molotov a dos cotxes patrulla que estaven a la porta. Hores més tard, 
la policia va detenir a Marcos Martín Prior i A.M.C. com a presumptes 
autors de l'atac, i de pas els van imputar altres causes succeïdes a la 
població. A partir d'aquest moment, comença el malsón per aquests dos 
nois. En un primer moment, se'ls dicta presó preventiva, ja que el fiscal 
al·lega que ja que, estan acusats entre d'altres coses d'amenaces i això podia 
interferir l'investigació. S'ha de dir, que els dos nois van patir tortures 
físiques i psicològiques durant la detenció. Van estar una setmana a la 
presó de Girona i van poder sortir després de pagar 500.000 pts. En tot 
moment, els nois han al·legat que quan van ser detinguts va ser d'una man - 
era absolutament arbitrària ja que en el moment dels fets que se'ls imputen 
ells estaven a un bar. La data del judici era el passat 26 de novembre, però 
la vista es va suspendre. Fonts judicials asseguren que l’stress de feina que 
es viu als jutjats pels casos de la farmacèutica d’Olot i de l’enfonsament de 
la barca l’Oca de Banyoles impossibilitaven que tingués lloc. D’altres fonts 
però també diuen que els testimonis que acusaven els nois (sota diverses 
pressions) ara sembla que s’han fet enrera en les seves declaracions. Per 
més informació pots escriure a: <muntatgeblanes@mixmail.com>. 

Contra-lnfos 3/12/02 


Laboral 


Campanya per la readmisió 
dels treballadors acomiadats 
a Metalurgia del Mueble de Ripollet 


Festes Alternatives de Sant Andreu 

(Fins el 8 de desembre al c/Segadors 
i als casals i ateneus del poble) 


Arriben les super-botigues Bio 

Gràcia.- En motiu del seu 13è aniversari, la botiga altenativa 
MAGICO S.L. del carrer Torrijos del barri de Gràcia organitza una 
festa popular que promet fer molt soroll. La festa comptarà amb 
la col·laboració de molta gent del barri que s’identifica amb les 
propostes d’ecologia, comerç just, feminisme, etc. que aquesta 
botiga ha proposat de forma pionera a la nostra ciutat. La festa 
es fa per celebrar l’arrelament d’aquesta botiga dins del teixit 
associatiu i alternatiu del barri, però sobretot per ressaltar entre 
tots: botiguers, clients i entitats que practiquem i triem formes 
alternatives de consum davant de la irrupció de grans grups 
financers al mercat de productes bio (obertura de la botiga al 
c/Mandri per part d’una empresa filial de Caprabo). En efecte, es 
preveu l’apertura de 8 o 10 superbotigues de productes bio a 
Barcelona per part de Caprabo i d’altres grups multinacionals que 
suposarà la ruïna de tots els petits botiguers que fins ara han 
obert i impulsat el mercat biològic al nostre país i també als pro - 
ductors (pagesos) que fins ara s’han arriscat a produir bio (no hi 
ha subvencions ni assegurances per a la producció ecològica), tal 
i com va passar en altres sectors comercials (aliments, tèxtil, jo - 
guines) amb l’arribada de grans superfícies. Us convoquem a a - 
questa festa per reivindicar un model de consum proper, local, 
arrelat, de dimensions i relacions humanes, ecològic i solidari. El 
14 de desembre de 6 a 9 del vespre al c/Torrijos 37-Gràcia. 

Dades 

que parlen per si soles 


2000 

persones van assistir 
el passat dissabte a una 
manifestació per Palestina 
convocada pel 85% dels par¬ 
tits polítics del Parlament i 
l'Ajuntament de Barcelona. 
Potser no representen a 
tanta gent com creuen. 


700 


dies tancats a diverses 
presons de l’Estat espanyol. 
Zigor Larredonda i Diego 
Sànchez van ser detinguts a 
inicis de l'any 2001 i encara 
esperen el dia del judici. 



Ripollet/Barcelona.- Des del sindicat d’Acti¬ 
vitats Diverses de Sabadell volem informar a 
la població de Ripollet i a tota la opinió 
publica en general que el senyor Ezequiel 
Argudo, empresari i amo de l’empresa Meta¬ 
lurgia del Mueble Metalico S.A., ha procedit 
a l’acomiadament dels tres companys que 
constituien la secció sindical de CGT en a- 
questa empresa. Aquest acomiadament s’ha 


fundamentat en falses acusacions d’agresió, 
destrosses de material i insults i ha comptat 
amb la col·laboració activa del delegat sindi - 
cal de la UGT. Abans de l’acomiadament, dos 
dels tres treballadors havien posat denún - 
cies per assetjament i persecució, un d’ells, a 
més a més a comisaria per agresió fisica, do - 
nada la situació de pressió a la que es veuen 
sotmesos pel fet de defensar els interessos 


dels treballadors de forma conseqüent. 
Davant d’aquesta situació, des de CGT con¬ 
voquem una concentració davant l’empresa 
Metalúrgica del Mueble de Ripollet (c/ St. 
Jaume 16, al costat de la gasolinera BP de la 
carretera Ripollet-Moncada) el proper 
dijous 5 de desembre a les 17 h. com inici de 
la campanya per la readmisió dels companys 
acomiadats. CGT 3/12/02 


> > > I_a setmana meteorològica 



S’inicia una setmana plenament hivernal amb temperatures més baixes, entre 5 i 10 graus i 
cel força tapat. La nit de dijous a divendres son possibles nevades per sobre dels 300 metres. 

















































